Vedlegg A – Informasjonsskriv:

Vil du delta i forskningsprosjektet

 ***”Leasing – En bærekraftig effektiviseringsmulighet”*?**

# Dette er et spørsmål til deg om å delta i et forskningsprosjekt hvor formålet er å samle inn relevant data om leasing, Personlig Bekledning og Utrustning (PBU) og effektivisering. I dette skrivet gir vi deg informasjon om målene for prosjektet og hva deltakelse vil innebære for deg.

# Formål

Formålet med forskningsprosjektet er å undersøke om en leasingavtale på Forsvarets uniformer vil bidra til å redusere klimaavtrykk og kostnader knyttet til leveransen, uten å redusere operativ tilgjengelighet. Undersøkelsen gjennomføres i forbindelse med bacheloroppgave på Forsvarets Høgskole, Sjøkrigsskolen. Oppgaven skrives av to kadetter ved linjen «Militær ledelse med fordypning i logistikk».

**Hvem er ansvarlig for forskningsprosjektet?**

Forsvarets Høgskole, Sjøkrigsskolen er ansvarlig for prosjektet.

Kommandørkaptein Elvemo, Lasse er skolens kontaktperson og prosjektansvarlig.

Kommandørkaptein Oseberg, Christian er veileder for prosjektet.

Kadett Kvalheim, Kristen og Kadett Houge, Erik er gjennomføringsansvarlig for prosjektet.

**Hvorfor får du spørsmål om å delta?**

Leasing av PBU er ikke utprøvd i tilstrekkelig grad i Forsvaret. For å kunne si noe om hvorvidt en slik løsning kunne vært effektiv og hensiktsmessig for Forsvaret, vil studien definere et utvalg med nøkkelpersoner fra FLO, FMA og andre relevante militære og sivile aktører. Disse velges ut på bakgrunn av relevant kunnskap og erfaring på området.

# Hva innebærer det for deg å delta?

Vi vil spørre deg om du vil delta på et intervju. Intervjuet krever ingen forberedelser, men du vil få tilbud om å få tilsendt spørsmålene i forkant. Formen på intervjuet vil være semi-strukturert. Det innebærer at vi har forberedt noen spørsmål i forkant, men at det åpnes opp for at intervjuobjektet selv kan ta opp tema som ikke berøres. Målet med dette er en fleksibilitet i intervjuene, som kan bidra til en nyansering av utfordringen vi undersøker.

Under intervjuet vil det bli tatt opptak. I etterkant vil dette transkriberes, og opptaket vil bli slettet. I transkripsjonen vil navn utelates og erstattes med nummer. Dersom vi ser det hensiktsmessig å bruke sitater i teksten vil dette måtte godkjennes av intervjuobjektet.

**Det er frivillig å delta**Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Ditt personvern – hvordan vi oppbevarer og bruker dine opplysninger**

Vi vil bare benytte opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket.

Det er kun gjennomføringsansvarlig og veileder som vil ha tilgang til førstehåndsintervjuet. Personopplysninger vil oppbevares på kadettenes datamaskiner, og vil ikke deles som en del av oppgaven. Navn og kontaktopplysninger vil kodifiseres, slik at bare kadettene har tilgang. I oppgaven vil man kun benytte benevninger, eksempelvis Objekt 1.

Navn og stilling til personene som intervjues kan bli publisert i oppgaven dersom intervjuobjektet godkjenner dette.

**Hva skjer med opplysningene dine når vi avslutter forskningsprosjektet?**

Opplysningene anonymiseres når prosjektet avsluttes/oppgaven er godkjent. Oppgaven vil etter planen godkjennes i juni 2021. Personopplysninger og opptak av intervju vil bli slettet permanent.

Bacheloroppgaven vil bli publisert på FHS sine nettsider, som er åpent for alle.

**Dine rettigheter**

Så lenge du kan identifiseres i datamaterialet, har du rett til:

* innsyn i hvilke personopplysninger som er registrert om deg, og å få utlevert en kopi av opplysningene,
* å få rettet personopplysninger om deg,
* å få slettet personopplysninger om deg, og
* å sende klage til Datatilsynet om behandlingen av dine personopplysninger.

**Hva gir oss rett til å behandle personopplysninger om deg?**

Vi behandler opplysninger om deg basert på ditt samtykke.

På oppdrag fra Forsvarets Høgskole Sjøkrigsskolen har NSD – Norsk senter for forskningsdata AS vurdert at behandlingen av personopplysninger i dette prosjektet er i samsvar med personvernregelverket.

**Hvor kan jeg finne ut mer?**

Hvis du har spørsmål til studien, eller ønsker å benytte deg av dine rettigheter, ta kontakt med:

* Forsvarets Høgskole, Sjøkrigsskolen ved Erik Houge, Kristen Kvalheim, eller veileder Kommandørkaptein Christian Oseberg.

Hvis du har spørsmål knyttet til NSD sin vurdering av prosjektet, kan du ta kontakt med:

* NSD – Norsk senter for forskningsdata AS på epost (personverntjenester@nsd.no) eller på telefon: 55 58 21 17.

Med vennlig hilsen

Christian Oseberg Erik Houge Kristen Kvalheim

(Forsker/veileder)

-------------------------------------------------------------------------------------------------------------------------

**Samtykkeerklæring**

Jeg har mottatt og forstått informasjon om forskningsprosjektet *”Leasing – En bærekraftig effektiviseringsmulighet?”* og har fått anledning til å stille spørsmål. Jeg samtykker til:

* å delta i intervju
* at opplysninger om meg publiseres slik at jeg kan gjenkjennes med navn og stilling– hvis aktuelt

Jeg samtykker til at mine opplysninger behandles frem til prosjektet er avsluttet

----------------------------------------------------------------------------------------------------------------

(Signert av prosjektdeltaker, dato)